
RAPORT DE SPECIALITATE
privind aprobarea bugetului de venituri şi cheltuieli pentru anul 2022 al Societăţii Drumuri Municipale Timişoara SA


Având în vedere Referatul de aprobare  nr. SC2022-8131/04.04.2022 Primarului Municipiului Timișoara și Proiectul de hotărâre privind aprobarea bugetului de venituri şi cheltuieli pentru anul 2022 al Societăţii Drumuri Municipale Timişoara SA,  facem următoarele precizări:
	Prin adresa cu nr. CDE2022-487/01.04.2022 Societatea Drumuri Municipale Timişoara SA a solicitat promovarea unui proiect de hotărâre pentru aprobarea bugetului de venituri şi cheltuieli pentru anul 2022. Bugetul de venituri şi cheltuieli pentru 2022 al Societăţii Drumuri Municipale Timişoara SA a fost aprobat de Consiliul de Administrație prin Decizia nr. 8/30.03.2022.
Bugetul de Venituri și Cheltuieli reprezintă instrumentul de programare și analiză pe termen mediu a activității economico-financiare, urmărind asigurarea echilibrului financiar intern pentru desfășurarea activității în condiții de profitabilitate.
	La elaborarea BVC pe anul 2022, s-a avut în vedere O.G. nr.26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară, cu modificările și completările ulterioare, care reglementează următoarele:
· Anual, prin legea bugetului de stat se stabilesc obiective de politică salarială pe baza cărora operatorii economici fundamentează indicatorii din bugetele de venituri și cheltuieli;
· La fundamentarea bugetelor de venituri și cheltuieli, operatorii economici au în vedere, dar fără a se limita la acestea, următoarele:
a) respectarea politicii Guvernului și respectiv a unităților administrativ-teritoriale privind îmbunătățirea performanțelor economico-financiare ale operatorilor economici;
b) respectarea obiectivelor de politică salarială stabilită prin legea anuală a bugetului de stat.
Fundamentarea Bugetului de Venituri și Cheltuieli al S.C. Drumuri Municipale Timișoara S.A. pe anul 2022 s-a realizat cu respectarea prevederilor legale cuprinse în:
· Legea nr. 317 /2021 a bugetului de stat pentru anul 2022;
· O.G. nr.26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară, cu modificările și completările ulterioare;
· Ordinul M.F.P. nr.3818/2019 privind aprobarea formatului și structurii bugetului de venituri și cheltuieli, precum și a anexelor de fundamentare a acestuia;
· O.U.G. nr.109/2011 privind guvernarea corporativă, cu completările și modificările ulterioare;
· O.G. nr.64/2001 privind repartizarea profitului la societățile naționale, companiile naționale și societățile comerciale cu capital integral sau majoritar de stat, precum și la regiile autonome, cu modificările și completările ulterioare;
· OUG nr 3/2022 ;
· Legea nr.227/2015 privind codul fiscal, cu modificările și completările ulterioare;
· Ordonanța de Urgență nr.114/2018, privind instituirea unor măsuri în domeniul investițiilor publice și a unor măsuri fiscal-bugetare, modificarea și completarea unor acte normative și prorogarea unor termene, cu modificările și completările ulterioare; 
· Contractul colectiv de muncă în vigoare al societății (”CCM”) valabil în anul 2022;
· Alte reglementări și legi incidente, în vigoare.
Proiectul de buget de venituri și cheltuieli pentru anul 2022 a fost supus controlului financiar de gestiune conform prevederilor H.G. nr.1151/2012 pentru aprobarea normelor metodologice privind modul de organizare și exercitare a activității de control financiar de gestiune, fiind avizat favorabil, conform Referat nr.2267/22.03.2022.
	La întocmirea Bugetului de Venituri și Cheltuieli pe anul 2022, s-a ținut cont de rezultatul financiar pe anul 2021, contractele în derulare pentru anul 2022, precum şi de lucrările estimate a se realiza în cursul anului 2022.
	În Bugetul de Venitui și Cheltuieli pe anul 2022, veniturile totale sunt prognozate la valoarea de 47 650 mii lei, iar cheltuielile totale pentru realizarea acestor venituri sunt estimate  la 46 517 mii lei.
	La baza estimării veniturilor au stat obligațiile contractuale pe anul 2022 pentru activitatea de drumuri avand în vedere că activitatea de administrare a parcărilor publice s-a transferat către serviciul public Timpark. 
Societatea are încheiate cu Municipiul Timişoara următoarele contracte:
- pentru reparaţii şi întreţinere străzi, alei, trotuare din Municipiul Timisoara nr  SC2017– 10724/02.05.2017 în valoare de 34 502 262 lei;
- pentru activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza Municipiului Timişoara nr SC2016-12904/26.05.2016, o medie a lucrărilor executate pe ultimii 3 ani fiind de 8 463 975 lei.
- pentru amenajare Inel IV - sector str. Macin - str. Constructorilor şi racord str. Demetriade - etapa I, contract nr. 291/15.10.2015, rest de executat actualizat conform act adiţional nr. 2/21.12.2021 în valoare de 2 930 087 lei;
- Modernizare si extindere Calea Buziasului-Etapa I, contract nr.  SC2021-22101/05.08.2021 rest de executat  in valoare de 744 921 lei.
Deasemenea are în vedere executarea de lucrări în valoare de  1 008 755 lei catre alţi beneficiari.
Sursele de finanțare a investițiilor sunt formate din amortizare, profitul nerepartizat și alte surse. Pentru anul 2022, s-a propus dotarea cu imobilizări corporale în valoare de  3 075 mii lei.
Estimăm o creștere minimă a numărului mediu de personal pentru anul 2022.
Deasemenea, societatea prognozează o creştere a productivităţii muncii şi o scădere a cheltuielilor totale  la 1000 de lei venituri totale.
	În conformitate cu prevederile OMFP 3818/2019, operatorii economici prevăzuţi în Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct sau indirect o participaţie majoritară, aprobată cu completări prin Legea nr. 47/2014, cu modificările şi completările ulterioare, vor întocmi formularul de buget de venituri şi cheltuieli şi anexele de fundamentare a acestuia potrivit prevederilor acestuia. 
	Potrivit art. 4  alin. (1) din OG nr. 26/2013, bugetele de venituri şi cheltuieli ale operatorilor economici se aprobă după cum urmează:
a) prin hotărâre a Guvernului sau prin hotărâre a consiliului local, judeţean, respectiv a Consiliului General al Municipiului Bucureşti, după caz, iniţiată de ordonatorii principali de credite în subordinea, în coordonarea, sub autoritatea sau în portofoliul cărora se află operatorii economici din categoria prevăzută la art. 1 lit. a) şi b). Proiectele de hotărâri ale Guvernului se avizează de către Ministerul Muncii, Familiei, Protecţiei Sociale şi Persoanelor Vârstnice din punctul de vedere al respectării politicii salariale stabilite de Guvern la elaborarea bugetelor de venituri şi cheltuieli şi ulterior de către Ministerul Finanţelor Publice;
b) prin ordin comun al ordonatorului principal de credite, al ministrului finanţelor publice şi al ministrului muncii, familiei, protecţiei sociale şi persoanelor vârstnice pentru operatorii economici prevăzuţi la art. 1 lit. c) la care persoanele juridice prevăzute la lit. a) sau instituţiile publice centrale sunt acţionari unici ori deţin direct sau indirect o participaţie majoritară, precum şi, prin excepţie de la prevederile art. 1 lit. a), pentru operatorii economici prevăzuţi la art. 1 lit. a) al căror număr mediu de personal realizat în anul precedent este mai mic sau egal cu 50 de persoane;
c) prin hotărâre a consiliului local, judeţean, respectiv a Consiliului General al Municipiului Bucureşti pentru operatorii economici prevăzuţi la art. 1 lit. c) la care persoanele juridice prevăzute la art. 1 lit. b) sau instituţiile publice locale sunt acţionari unici ori deţin direct sau indirect o participaţie majoritară.
d) prin hotărâre a Adunării generale a acţionarilor sau, după caz, a Consiliului de administraţie, potrivit legii, în cazul în care mai multe unităţi administrativ-teritoriale au participaţii la capitalul social al operatorilor economici şi au delegat atribuţiile unor asociaţii pentru reprezentarea intereselor lor potrivit prevederilor Legii serviciilor comunitare de utilităţi publice nr. 51/2006, republicată, cu modificările şi completările ulterioare, şi ale Legii serviciului de alimentare cu apă şi de canalizare nr. 241/2006, republicată, sau în cazul operatorilor economici ale căror acţiuni sunt admise la tranzacţionare pe o piaţa reglementată şi filialelor acestora.
În cazuri justificate, cand are loc modificarea in cursul anului a indicatorilor economico- financiari aprobati, se va proceda la rectificare Bugetului de venituri si cheltuieli, in conditiile OG nr. 26/2013 cu modificarile si completarile ulterioare.
Luând în considerare toate cele mai sus menţionate, propunem aprobarea, prin Hotărârea Consiliului Local al Municipiului Timişoara, bugetului de venituri şi cheltuieli pe anul 2022 al Societăţii Drumuri Municipale Timişoara SA.

